Krapinsko - zagorska županija

OSNOVNA ŠKOLA MARIJA BISTRICA

ZAGREBAČKA 15, MARIJA BISTRICA

OIB: 72149773971

MB: 03033082

BR. RKP: 15673

RAZINA : 31

RAZDJEL: - nema razdjela

ŠIFRA DJELATNOSTI: 8520 – Osnovno obrazovanje

Šifra grada/općine: 256

<TEL:049/469-161>

Marija Bistrica, 10.07.2024.

B I LJ E Š K E U Z F I N A N C I J S K I I Z V J E Š T A J

1. 01. – 30.06. 2024.

Osnovna škola Marija Bistrica na dan 30.06.2024. imala je zaposleno 85 djelatnika.

Osnovna škola Marija Bistrica ima matičnu i 3 područne škole (Laz, Selnica i Globočec) te Osnovnu glazbenu školu . Nastava je organizirana u jutarnjoj i popodnevnoj smjeni u matičnoj školi (za učenike nižih razreda), kao i u PŠ Selnica. U PŠ Globočec i PŠ Laz, nastava je samo u jutarnjoj smjeni. Glazbena škola radi u promijenjenim uvjetima, u obje smjene, u zgradi na lokaciji Ulica kralja Tomislava 18, M. Bistrica.

Škola posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Financijsko poslovanje izvršeno je u skladu s propisima i financijskim mogućnostima.

Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja.

Škola se financira iz više izvora. Sredstva za plaće i ostale naknade za zaposlene, te prijevoz djelatnika isplaćuje se putem Državne riznice. Sredstva za Odjel djece s teškoćama u razvoju financira MZO uplatom na IBAN škole.

Materijalni troškovi financiraju se iz decentraliziranih i izvornih sredstava KZŽ.

Školska kuhinja se odlukom Vlade od 2023. financira sredstvima iz proračuna. Od rujna 2023.g. uključeni smo u provedbu projekta Školske sheme –isporuke voće i povrća / mlijeka i mliječnih proizvoda (ugovor o provedbi Školske sheme s osnivačem KZŽ).

U sklopu projekta Baltazar 7 imamo 4 pomoćnice u nastavi (troškove plaće i prijevoza isplaćuje KZŽ iz sredstva Europskog socijalnog fonda).

Odgovorna osoba, tj. čelnik škole je ravnatelj mag.cin. Dominik Karajić. Na radnom mjestu tajnika zaposlen je Romeo Vincelj, a u računovodstvu radi Ivana Petrović kao voditeljica računovodstva.

UKUPNI PRIHOD: 1.368.499,52 €

UKUPNI RASHOD: 1.352.638,41 €

VIŠAK SREDSTAVA ZA BUDUĆE RAZDOBLJE: 1.869,42 €

Ukupni višak sredstava za slijedeće razdoblje odnosi se na vlastite prihode: najam dvorane, školska zadruga – prodaja roba, donacije, uplate roditelja za terenske nastave, te prihode glazbene škole.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

**Prihodi se odnose na:**

* **636** - Prihode iz proračuna koji im nije nadležan iznos od 1.225.606,75 a odnose se na:

1. 63612 - DRŽAVNI PRORARAČUN - sredstva za isplatu plaće i ostalih naknada zaposlenima, posebni razredni odjel, školska prehrana učenika, ukupni prihod iz navedene vrste izvora iznosi 1.214.524,12 € - što je povećanje u odnosu na prošlogodišnje izvještajno razdoblje iz razloga što je nastupila na snagu s 1.3. 2024. Uredba o nazivima radnih mjesta i koeficijentima složenosti poslova u javnim službama, te su plaće porasle
2. 63613 – OPĆINA - namjenska sredstva, iznose 4.696,63 € – odnosi se na financiranje plaće 1 pomoćnice u nastavi, Lidrano.
3. 63622 – OPĆINA – sredstva u vrijednosti od 6.386 € namijenjena za promjenu PVC stolarije na staroj školi u Poljanici Bistričkoj

* **639** - Prijenosi između proračunskih korisnika, ove godine škola nije prošla na natječaju za Dječji participativni proračun
* **661** – prihodi od prodaje proizvoda i robe, te pruženih usluga, iznos od 7.114,18 €

Čine vlastiti prihodi, kao što je

1. 6615 - najam školskog prostora, i glazbenih instrumenata, a iznosi 6.796,13 €, blago povećanje u odnosu na prošlu godinu iz razloga što se ove zime dosta iznajmljivao prostor školske dvorane rekreativcima
2. 6614 - školska zadruga iznos od 318,05 €, prodaja robe školske zadruge, koja je povećana u odnosu na prošlo razdoblje iz razloga što smo ove godine bili domaćini Smotre Učeničkih zadruga, pa je bila dobra ponuda i prodaja izloženih proizvoda

* **663** – Donacije primljene u vrijednosti od 2.320 €

Znatno smanjenje primljenih sredstava u odnosu na prošlo izvještajno razdoblje, iz razloga što je bilo u prošlom izvještajnom razdoblju donacija vezanih za novoizgrađenu školu PŠ Laz, a ove godine toga više nema

**Rashodi:**

* **3 – ukupni rashodi poslovanja**  - u porastu u odnosu na prošlo razdoblje zbog povećanja cijena na tržištu, povećanja koeficijenata i materijalnih prava zaposlenika i sl.

311 – plaće (bruto) – blagi porast, zbog povećanja koeficijenta za izračun plaće.

312 – ostali rashodi za zaposlene čine materijalna prava zaposlenika, povećanje u odnosu na prošlo razdoblje iz razloga što je ove godine isplaćena uskrsnica, te otpremnina zbog odlaska u mirovinu.

3132 – doprinosi na plaće, povećanje iz razloga što se povećao koeficijent zaposlenicima, a samim time i osnovica za obračun doprinosa za zdravstveno osiguranje

3211 - Službena putovanja - smanjenje u odnosu na prošlu godinu zbog štednje sredstava

3213 – stručno usavršavanje zaposlenika – povećano jer je ove godine više djelatnika išlo na stručna usavršavanja, a i cijene su porasle za plaćanje kotizacije

3221 – uredski materijal i ostali materijalni rashodi – povećanje u odnosu na prošlo izvještajno razdoblje zbog povećanja cijena, materijal i sredstva se naručuju za 3 mjeseca, pa je i tu veći trošak u ovom razdoblju

3224 – materijal i dijelovi za tekuće i investicijsko održavanje – smanjenje u odnosu na prošlo izvještajno razdoblje radi štednje sredstava

3225 – sitni inventar – smanjenje iz razloga što je u prošlom razdoblju bila potreba za nabavku dodatnog posuđa za kuhinju, jer se hrane svi učenici.

3227 – službena radna i zaštitna odjeća – smanjenje zbog nedostatnih sredstava

3231 – usluge telefona, pošte i prijevoza – povećanje u odnosu na prošlo razdoblje zbog odlaska učenika na terenske nastave

3232 – usluge tekućeg i investicijskog održavanja – smanjenje jer je u prošlom razdoblju bila potreba za čišćenja bojlera od kamenca, servis plinskih bojlera, završetak vrtne sjenice kod PŠ Selnica, iskop bagerom radi puštanja vanjskih cijevi

3233 – usluge promidžbe i informiranja – povećanje zbog ozvučivanja školske priredbe

3234 – komunalne usluge – porast u odnosu na prošlo razdoblje zbog porasta cijene odvoza otpada, dimnjačarskih usluga i ostalih komunalnih usluga.

3236 – zdravstvene i veterinarske usluge – povećanje zbog slanja zaposlenika na sistematske preglede na koje imaju pravo prema Temeljnom kolektivnom ugovoru

3238 – računalne usluge – povećanje zbog novog ugovora za rad preko servera, koji omogućuje rad i od kuće

3239 – ostale usluge – znatno smanjenje u odnosu na prošlo razdoblje zbog troška izrade projektno tehničke dokumentacije za obnovu od potresa PŠ Globočec (12.220 €) u prošlom razdoblju

3292 – premije osiguranja – povećanje iz razloga što je u prošlom razdoblju bila samo jedna premija osiguranja, a u ovom dvije, jer je pomaknut početak osiguranja imovine škole.

3433 – Zatezne kamate – u ovom razdoblju smanjenje, jer su prošle godine kamate bile vezane za sudsku presudu, koja se u prošlom razdoblju isplaćivala za razliku plaće iz 2016. i 2017. 1 zaposlenici.

96 – Obračunati prihodi poslovanja – nenaplaćeni – smanjenje, zbog bolje naplate, tj. boljeg obavještavanja o stanju duga

4221 – uredska oprema i namještaj- smanjenje jer smo u prošlom razdoblju bili primorani nabaviti nove stolice za zbornice, zbog zaštite na radu i ozljede jedne zaposlenice na radu usred pada sa neispravne stolice.

4222 – komunikacijska oprema – povećanje zbog nabavke velikog prijenosnog zvučnika

4225 – instrumenti, uređaji i strojevi – smanjenje jer smo prošle godine morali nabaviti 4 kosilice, za svaku područnu školu i 1 za matičnu.

4226 – sportska i glazbena oprema – veliko povećanje zbog nabavke sprava za vježbanje i malonogometnih golova za PŠ Laz

4227 – uređaji, strojevi i oprema za ostale namjene – nabavljen je novi plinski štednjak i friteza za PŠ Selnicu

4241 – knjige – povećanje jer je trošen višak iz prošle godine za nabavu novih knjiga za knjižnicu.

451 – dodatna ulaganja na građevinskim objektima – promijenjena je PVC stolarija na zgradi u Poljanica Bistrička, a sredstva je osigurala Općina Marija Bistrica

19 – rashodi budućih razdoblja odnose se na plaće zaposlenika za 6. mjesec

**Obrazloženje OBVEZNIH ANALITIČKIH PODATAKA** ( odstupanja)

63622 - sredstva u vrijednosti od 6.386 € namijenjena za promjenu PVC stolarije na staroj školi u Poljanici Bistričkoj

31214 – otpremnine – u ovom izvještajnom razdoblju imali smo jednu otpremninu zbog nenadanog odlaska u mirovinu 1 zaposlenice

31215 – naknade za bolest, invalidnost i smrtni slučaj – smanjenje, jer smo prošle godine imali isplate za smrtni slučaj i bolovanja duža od 90 dana, a ove godine je samo 2 isplate za bolovanje duže od 90 dana i 1 invalidninu

32361 – obvezni i preventivni pregledi zaposlenika – povećanje, jer su zaposlenici išli na sistematske preglede početkom godine.

32372 – ugovori o djelu – smanjenje iz razloga što u odnosu na prošlo razdoblje ove godine nije bila potreba za ugovorom o djelu za glazbenu školu, kao nadopuna nedostatka osoblja za nastavu.

**BILJEŠKE UZ OBRAZAC – OBVEZE**

Stanje obveza na dan 30.06.2024. g. iznosi : **227.500,37 € ,** a odnose se na obveze za plaće, doprinose i prijevoz s posla na posao, vezane za plaću za 6. mjesec, te obveze za materijalne rashode.

Stanje dospjelih obveza: 7.777,28 € zbog povećanog opsega poslova na kraju školske godine u Matičnoj školi i Osnovnoj glazbenoj školi koja djeluje pri osnovnoj školi.

Sve obveze na dan 1. siječnja u iznosu od 223.494,96 €, podmirene su na početku izvještajnog razdoblja.

Računovotkinja: Ravnatelj:

Ivana Petrović mag. cin. Dominik Karajić

KLASA: 400-04/24-01/02

URBROJ:2140-73/24-3